Berlingske Tidende, 1827-01-08
Petersborg, den 23de December. Journalen leverer følgende Efterretninger fra Armeen i Georgien af 13de (25de) November: Jfølge en Beretning af 3die (15de) November fra Leiren ved Floden Tocheraken, har General=Adjutant Paskewitsch med endeel af det af ham commanderede Corps paa hiin Side af Araxes udført en Operation, for at forhindre Perserne fra at afsende betydelige Stridskræfter imod Oberst Mistschenko's Detaschement, som trængte frem fra Khanatet Schirwan, og holde de fiendtlige Streispartier borte fra Araxes's Bredder, da de stedse gjorde uventede Jndfald i de tilgrændsende Districter for at røve. At indhente paalideligere Efterretninger og Tilstanden ved Abbas Mir sas Hær blev ligeledes en væsentlig Anledning til dette Foretagende. Den 25de October (6te November) satte et Russisk Troppe-Corps ved Landsbyen Maralian over Araxes, der her kuns er henimod 50 Sagener bred og af ubetydelig Dybde. Batailloner af det 41de Jæger, det 7de Cavallerie= og det Schirmanske Jnfanterie-Regiment bleve paa Dragon- og Kosakheste bragte over Floden. Samme Dag slog Avantgarden, commanderet af Major Judin, tre Verster paa hiin Side af Araxes en Bro over en dyb Canal imellem steile Bredder, og satte over den. Den 26de October (7de November) rykkede General=Adjutant Paskewitsch frem over Klippekløfter indtil Floden Kara=Paschala. Her erholdt han den bestemte Stadfæstelse om Abbas Mirsas Tilbagetog til Ardebil, og at han kuns havde beholdt en liden Deel af sin Hær hos sig, men permitteret alle øvrige Tropper indtil Foraaret. Troppecorpset holdt denne Dag, efterat have tilbagelagt 20 Verster paa besværlige Veie, Natleir i den dybe Dal, DahilPeremmeshti. Henimod 600 Mand Tatarisk og Armenisk Rytterie var paa General=Adjutantens Opfordring frivillig stødt til hans Corps. Den følgende Dag rykkede dette endnu 10 Verster videre frem fra Floden Kara=Paschala. Her var Overhovedet for to hundrede Rusland undergivne Familier, som Fienden havde ført bort til Persien. De bad om Tilladelse til at maatte vende tilbagetil deres forrige Bopælsteder i Karabagh. Da man sagde, at der i Nærheden endnu vankede et betydeligt Antal Familier omkring, blev Generalmajor Schabelski afsendt derhen, og der blev medgivet ham en Kosak=Afdeling og Tatarisk Rytterie. Han tilintetgjorde den ham viiste Modstand, overvandt alle Vanskelige heder ved Terrainet, og bragte Nomadehoben lykkelig til Troppe Corpset, efterat han havde været rykket frem indtil den liden Flod Kalentar Bulak. Den 28e October (9de November) blev Major Poliakow commanderet til et lignende Foretagende. en Bjergkløft ved Floden Derawurt stødte han paa Fienden, slog denne paa Flugt, tog den Schirwanske Beg Nurali til Fange, og dræbte Mirsa=Jsmail, hos hvem man forefandt en Fane og et Brev fra Abbas Mirsa. Paa denne Dag udholdt ogsaa Generalmajor Schabelski en lykkelig Træfning med det Persiske Rytterie. Den 9de holdt Gen. Adjutant Paskewitsch's Corps Nat leir, sex Verster fra Schakfaria. Paa denne Maade opnaaede vore Tropper ved denne paa hiin Side af Araxes foretagne Expedition ganske deres Chefs Hensigter. Fienden var trængt tilbage fra Grændsen, et stort Antal bortslæbte Beboere igjen førte tilbage til de Russiske Provindser, og selv det fiendtlige Gebet var berøvet betydelige Hjelpemidler til egne Troppers Underholdning. General=Adjutant Paskewitsch ansaae det derfor for hensigtsløst at forfølge Fienden videre, og satte om Natten imellem den 11te og 12te November ved Aslands igjen tilbage over Araxes. Dybden var her ubetydelig, men Strømmen meget stærk, og Breden henimod 70 Sagener. Troppernes Overfarvarede i otte Timer, men fuldbyrdedes uden noget Tab. Dette saa hurtig tilendebragte og saa heldigt udførte Foretagende paa hiin Side af Arares tjener til Beviis paa, at selve de at Naturen i denne Landstrækning sammendyngede Besværligheder, ikke formaae at standse den Russiske Hærs Fremskridt. Artilleriet, endog Batterie=Skytset, blev ført over Fieldkløfter og steile Høie, som Perserne hidtil have anseet for et uovervindeligt Bolværk for deres Land. Gen. Adjutant Paskewitsch's TroppeCorps har igjen indtaget sin forrige Stilling ved Floden Tocheraken.